CELEX: 62020TN0144
Language: lt
Date: 2020-03-05 00:00:00
Title: Byla T-144/20: 2020 m. kovo 5 d. pareikštas ieškinys byloje Guangxi Xin Fu Yuan / Komisija

11.5.2020   
            
            
               LT
            
            
               Europos Sąjungos oficialusis leidinys
            
            
               C 161/53
            
         
      2020 m. kovo 5 d. pareikštas ieškinys byloje Guangxi Xin Fu Yuan / Komisija
      
      (Byla T-144/20)
      (2020/C 161/66)
      Proceso kalba: anglų
      
         Šalys
      
      
         Ieškovė: Guangxi Xin Fu Yuan Co. Ltd (Bobajus, Kinija), atstovaujama advokatų J. Cornelis ir T. Zuber
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2019 m. lapkričio 28 d. Komisijos Įgyvendinimo Reglamentą (ES) 2019/2131, kuriuo iš dalies keičiamas Įgyvendinimo reglamentas (ES) 2019/1198, kuriuo, pagal Europos Parlamento ir Tarybos reglamento (ES) 2016/1036 11 straipsnio 2 dalį atlikus priemonių galiojimo termino peržiūrą, importuojamiems Kinijos Liaudies Respublikos kilmės keraminiams stalo ir virtuvės reikmenims nustatomas galutinis antidempingo muitas,
               
            
                  —
               
               
                  priteisti iš Europos Komisijos padengti ieškovės patirtas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi trimis pagrindais.
      
                  1.
               
               
                  Pirmasis ieškinio pagrindas grindžiamas tuo, kad Komisija pažeidė 2016 m. birželio 8 d. Europos Parlamento ir Tarybos reglamento (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (pagrindinis reglamentas) 13 straipsnio 3 dalį, kartu su 5 straipsnio 10 ir 11 dalimi, taip pat PPO antidempingo susitarimo 6.1, 6.2 ir 12.1 straipsnius, nediskriminavimo principą, teisėtų lūkesčių apsaugos principą, nes neįtraukė ieškovės į baigtinį eksportuotojų sąrašą reglamente, kuriuo inicijuojamas prieš vengimą nukreiptas tyrimas, ir vėliau išplėtė tyrimo ribas, kad apimtų ir ieškovę.
               
            
                  2.
               
               
                  Antrasis ieškinio pagrindas grindžiamas tuo, kad Komisija neturėjo teisinio pagrindo įtraukti ieškovę į ginčijamą reglamentą, nes pagrindinio reglamento 13 straipsnio 3 dalis neapima prieš vengimą nukreiptų priemonių, pagrįstų vien vengimo rizika, nustatymo ir be to reikalauja viso subjekto importo registravimo. Be to, Komisijos pateikti argumentai yra nelogiški, nepagrįsti ir jais neatsižvelgiama į esminius įrodymus, todėl sudaro akivaizdžią vertinimo klaidą.
               
            
                  3.
               
               
                  Trečiasis ieškinio pagrindas grindžiamas tuo, kad Komisija pažeidė ieškovės teises į gynybą ir nediskriminavimo principą, nes savo galutinį sprendimą pagrindė dviem naujais faktiniais įrodymais, kurių ieškobė neturėjo galimybės komentuoti per tyrimo peržiūrą.